Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Mgr. Katarína Bažíková, Mgr. Júlia Miklovičová, PhD.
Pozícia: výskumný a vývojový zamestnanec pre medzinárodné merania
Oddelenie/Odbor: Oddelenie medzinárodných meraní
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: anglický B1 (Bažíková), anglický B2 (Miklovičová)

2. Zahraničná pracovná cesta (ZPC):
Štát, mesto: Taliansko, Rím
Vykonaná v dňoch: 25.09.2016 – 01.10.2016 (Bažíková), 25.09.2016 – 28.09.2016 (Miklovičová)
Názov prijímajúcej organizácie: International Association for the Evaluation of Educational Achievement
Účel cesty: 2. Stretnutie národných koordinátorov projektu TALIS 2018 (Bažíková, Miklovičová),  Školenie na správu dát  projektu TALIS 2018 ( Bažíková)
Spôsob financovania: z rozpočtu NÚCEM 

3. Rámcový program pobytu:

25.09.2016 (Bažíková, Miklovičová)

-	Presun zo Slovenska do Talianska (Rím)
-	Individuálna príprava na stretnutie

26.09.2016 (Bažíková, Miklovičová)

09:00 – 10:30 
Privítanie a predstavenie účastníkov a organizátorov, Pokrok v príprave štúdie TALIS 2018
11:00 – 12:30 
Postupy pri výbere vzorky, základné informácie o výstupoch z pilotného merania
14:00 – 17:30 
Predstavenie nástrojov pre pilotné meranie v jednotlivých krajinách

27.09.2016 (Bažíková, Miklovičová)

09:00 – 10:30 
Príprava individuálneho harmonogramu merania pre jednotlivé krajiny, postupy pri pilotnom meraní v jednotlivých krajinách 
11:00 - 12:30 
Príprava nástrojov testovania na národnej úrovni – preklady, adaptácie, národný monitor kvality – realizácia a odporúčania medzinárodného centra
14:00 – 17:00 
Prezentácia realizácie štúdie TALIS vo vybraných krajinách, zhrnutie

28.09.2016 (Bažíková)

-	Presun z Talianska (Rím) na Slovensko (Miklovičová)

09:00 – 10:30 
Postupy pre zber dát, výber vzorky škôl pre meranie TALIS v jednotlivých krajinách
10:45 – 12:15 
Vytvorenie nového projektu, oslovenie škôl pre účasť na štúdii, využitie WINW3S pre vytvorenie zoznamov učiteľov participujúcich škôl
13:45 – 15:15
Vytvorenie zoznamu učiteľov a výber učiteľov pre účasť na meraní TALIS s použitím WINW3S, monitorovanie účasti učiteľov na štúdii a riešenie možných problémov s využitím WINW3S, praktické cvičenie vo WINW3S
15:30 – 17:00 
Monitoring administrácie merania, preklad dokumentov vo WINW3S, praktické cvičenie

29.09.2016 (Bažíková)

09:00 – 10:30
Funkčnosť IEA eAssessment systému, implementácia štrukturálnych národných adaptácií s využitím tohto systému, praktické cvičenie
10:45 – 12:15
Implementácia neštrukturálnych národných adaptácií s využitím tohto systému, preklad nástrojov merania
13:45 – 15:15
Praktické cvičenie týkajúce sa porovnania výsledkov merania, export nástrojov merania v papierovej forme z eAssessment systému
15:30 – 17:00
Príprava príručiek na kódovanie, online monitoring dát

30.09.2016 (Bažíková)

09:00 – 10:45 
Prehľad systému IEA, Data Management Expert (IEA DME), manuálne vkladanie dát do systému, praktické cvičenie a ukážka funkčnosti
11:00 – 12:15 
Verifikácia a kontrola dát s využitím systému IEA DME, praktické cvičenie, odoslanie dát medzinárodnému centru a ich spracovanie
13:45 – 15:15 
Kódovanie údajov týkajúcich sa jednotlivých učiteľov, ktorí sa zúčastnili merania

01.10.2016 (Bažíková)
-	Presun z Talianska (Rím) na Slovensko 

4. Stručný priebeh rokovaní:
Stretnutie národných koordinátorov sa uskutočnilo v súlade s časovým harmonogramom, ktorý uvádzame v bode 3. V priebehu stretnutia boli odprezentované všetky dôležité postupy a usmernenia týkajúce sa bezproblémovej realizácie pilotného merania štúdie TALIS 2018 v jednotlivých krajinách. Súčasťou stretnutia boli tiež praktické ukážky fungovania jednotlivých elektronických systémov, ktoré sú dôležité pre realizáciu online merania a pre spracovanie dát. Tiež bolo možné osobne konzultovať problematické otázky týkajúce sa výberu vzorky, zberu dát, oslovovania a komunikácie so školami a stratégií riešenia možných problémov špecifických pre zúčastnené krajiny. V rámci prezentácií realizácie štúdie TALIS vo vybraných krajinách (Švédsko, Chile, Austrália) bolo možné porovnať postupy realizácie štúdie v jednotlivých krajinách a využiť skúsenosti národných koordinačných centier, aby bol zabezpečený hladký priebeh štúdie.

5. Odporúčané závery:
Zo skúseností koordinačných centier zúčastnených krajín, s ktorými sme mali možnosť konzultovať priebeh realizácie a vzniknuté problémy vyplýva, že v prípade oslovenia škôl a ich účasti bude potrebné realizovať viac informačných stretnutí a  výraznejším spôsobom spopularizovať štúdie medzinárodného charakteru a zdôrazniť ich význam pre krajinu na národnej úrovni. 

6. Prehľad prinesenej dokumentácie a miesto jej uloženia:
Žiadna dokumentácia nebola prinesená.

7. Osobitne vyhotovený očakávaný prínos ZPC:
Prínosom zahraničnej pracovnej cesty bolo nadviazanie kontaktov s pracovníkmi iných koordinačných centier, námety na komunikáciu so školami, realizácia osobných konzultácií týkajúcich sa výberu škôl a tiež námety na zabezpečenie účasti škôl a učiteľov na meraní TALIS prostredníctvom informačných materiálov z iných krajín. Veľmi prínosné boli aj praktické cvičenia, týkajúce sa inovácií.

8. Spôsob zverejnenia výsledkov ZPC, prenos získaných informácií
Výsledky ZPC nebudú sprístupnené verejnosti, ale budú odovzdané a konzultované interne, v rámci oddelenia medzinárodných meraní.

Svojím podpisom súhlasím so zverejnením správy na internete.

Správu vypracoval: Mgr. Katarína Bažíková
         Mgr. Júlia Miklovičová, PhD.

Dátum:

Správu schválil: Mgr. Andrea Galádová